钦定古今图书集成/方舆汇编/边裔典/第070卷 > 元
## 钦定古今图书集成/方舆汇编/边裔典/第070卷 > 元

### 宪宗 年始置吐蕃宣慰司宣抚司

按《元史宪宗本纪》，不载按《四川通志》：“吐蕃，宋时朝
贡不绝，其首领唃厮啰始居鄯州，后徙青州。神哲高
宗朝皆授以官。元宪宗始于河州置吐蕃宣慰司都
元帅府，又于四川徼外置碉门、鱼通、黎雅长河西等
处宣抚司。”

### 世祖至元十四年四月癸酉置榷场于碉门黎州与吐蕃贸易

按：《元史世祖本纪》云云。

至元三十年二月辛亥，诏“发总帅汪惟和所部军三
千征吐蕃，又发陕西、四川兵万人，以行枢密官明安
答儿统之，征西番。”

按：《元史世祖本纪》云云。

至元　　　年。吐蕃地置郡县。封其僧人为大宝法王
按《元史世祖本纪》。不载按《四川通志》。世祖时。复郡
县其地。设官分职。以吐蕃僧人思巴为大宝法王。帝
师领之。嗣者数世。弟子号司徒国公。佩金玉印章者。
前后相望。

### 武宗至大四年六月癸卯吐蕃犯永福镇敕宣政院与枢密院遣兵讨之闰七月己酉吐蕃寇礼店文州命总师六怜真等讨之

按《元史武宗本纪》不载“按《仁宗本纪》”云云。